CELEX: C2006/154/66
Language: el
Date: 2006-07-01 00:00:00
Title: Υπόθεση F-56/06: Προσφυγή/αγωγή τoυ Olivier Chassagne κατά της Επιτροπής των Ευρωπαϊκών Κοινοτήτων που ασκήθηκε στις  9 Μαΐου 2006

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/29
            
         Προσφυγή/αγωγή τoυ Olivier Chassagne κατά της Επιτροπής των Ευρωπαϊκών Κοινοτήτων που ασκήθηκε στις 9 Μαΐου 2006
   (Υπόθεση F-56/06)
   (2006/C 154/66)
   Γλώσσα διαδικασίας: η γαλλική
   Διάδικοι
   
      Προσφεύγων/ενάγων: Olivier Chassagne (Bρυξέλλες, Bέλγιο) [εκπρόσωποι: S. Rodrigues, Y. Minatchy και A. Jaume, δικηγόροι]
   
      Καθής/εναγόμενη: Επιτροπή των Ευρωπαϊκών Κοινοτήτων
   Αιτήματα του προσφεύγοντος/ενάγοντος
   Ο προσφεύγων/ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την έκθεση για την εξέλιξη της σταδιοδρομίας του προσφεύγοντος για το έτος 2004·
            
         
               —
            
            
               Να ακυρώσει την απόφαση περί διανομής μονάδων προτεραιότητας της γενικής διευθύνσεως κατά τις προαγωγές του 2005·
            
         
               —
            
            
               Να ακυρώσει τις αποφάσεις της Αρμόδιας για τους Διορισμούς Αρχής (ΑΔΑ) της 30ής Ιανουαρίου 2006 και της 14ης Μαρτίου 2006 περί απορρίψεως των διοικητικών ενστάσεων που υπέβαλε ο προσφεύγων κατά των προαναφερθεισών πράξεων·
            
         
               —
            
            
               Να χορηγήσει στον προσφεύγοντα ένα συμβολικό ευρώ για την αποκατάσταση της επαγγελματικής ζημίας και ένα συμβολικό ευρώ για την ικανοποίηση της ηθικής βλάβης, που απορρέουν από την έκδοση των προσβαλλομένων πράξεων·
            
         
               —
            
            
               Να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής/αγωγής του, ο προσφεύγων προβάλλει κατ' αρχάς το μη σύννομο των γενικών εκτελεστικών διατάξεων των άρθρων 43 και 45 του Κανονισμού Υπηρεσιακής Καταστάσεως (ΚΥΚ).
   Στη συνέχεια, ο προσφεύγων επικαλείται την προσβολή πολλών ουσιωδών τύπων, όπως τα δικαιώματα άμυνας, η υποχρέωση αιτιολογήσεως και η τήρηση των δικονομικών κανόνων.
   Περαιτέρω, ο προσφεύγων υποστηρίζει ότι η διοίκηση υπέπεσε σε πολλά πρόδηλα σφάλματα εκτιμήσεως, μεταξύ άλλων, στο πλαίσιο της συγκριτικής εξετάσεως των προσόντων και της κατανομής των μονάδων προτεραιότητας.
   Τέλος, σύμφωνα με τον προσφεύγοντα, η καθής παρέβη την αρχή της χρηστής διοικήσεως.